Diari Oficial de la Generalitat Valenciana


Sumari del DOGV 3027, del 03-07-1997 (1997/882487)

RESOLUCIÓ de 26 de juny de 1997, del sotssecretari per a la Modernització de les Administracions Públiques de la Conselleria d'Economia, Hisenda i Administració Pública, per la qual es convoquen els cursos del Pla de Formació Contínua dels empleats públics al servei de l'administració de la Generalitat Valenciana per a l'any 1997.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3027

Data del DOGV
:   03-07-1997

Secció del DOGV
:   AUTORITATS I PERSONAL - CURSOS DE FORMACIÓ

Número del document
:   1997/882487


Data del document
:   26-06-1997

Organisme emissor
:   Conselleria d'Economia, Hisenda i Administració Pública

Tipus de document
:   Resolució

Correcció d'errades

RESOLUCIÓ de 26 de juny de 1997, del sotssecretari per a la Modernització de les Administracions Públiques de la Conselleria d'Economia, Hisenda i Administració Pública, per la qual es convoquen els cursos del Pla de Formació Contínua dels empleats públics al servei de l'administració de la Generalitat Valenciana per a l'any 1997.  
En el procés de modernització de l'administració pública, les exigències de canvi administratiu comporten la millora general de la qualitat en la prestació de tot servei públic, amb una adaptació dels procediments mitjançant la utilització de noves tecnologies i el coneixement continuat d'habilitats i eines que contribuesca a aqueix procés modernitzador. La formació incrementa la motivació i la integració en aquest procés dels empleats públics, col·laborant a la millora de l'administració.  
Aprovat el segon Acord de Formació Contínua en les Administracions Públiques el 23 de desembre de 1996, que estableix els criteris d'ordenació i gestió de la formació contínua, i aprovat el conveni de col·laboració entre l'administració general del Estat i la Generalitat Valenciana per a trametre els fons destinats a finançar les accions formatives que ha de gestionar aquesta comunitat autònoma.  
La Conselleria d'Economia, Hisenda i Administració Pública, representada per la Sotssecretaria per a la Modernització de les Administracions Públiques, com a entitat promotora de plans de formació contínua, atén les propostes formatives del Àrea de l'Institut Valencià d'Administració Pública, de la Direcció General d'Ordenació i Innovació Educativa i Política Lingüística, de l'Institut Valencià d'Estudis de Salut Pública, de la Universitat Politècnica de València, de la Universitat de València (Estudi General), de la Universitat Jaume I de Castelló i de la Universitat d'Alacant.  
Per tot això, resolc:  
Primer. Oferta d'activitats formatives  
Se estableix l'oferta de cursos que integren el Pla de Formació Contínua de la Generalitat Valenciana per a l'any 1997, que es gestionarà durant aquest any i que es convoca en els annexos I, II, III, IV, V, VI i VII d'aquesta resolució.  
Segon. Estructura del Pla de Formació Contínua  
Es distingeixen en el Pla de Formació Contínua els següents apartats:  
- Annex I. Cursos convocats per la Direcció General d'Ordenació i Innovació Educativa i Política Lingüística per al personal docent no universitari.  
- Annex II. Cursos convocats per l'Institut Valencià d'Estudis de Salut Pública (IVESP) per al personal dependent d'institucions sanitàries de la Conselleria de Sanitat.  
- Annex III. Cursos i seminaris convocats per l'Institut Valencià d'Administració Pública (IVAP) dirigits al personal pertanyent a l'administració del Consell i als ens i organismes autònoms de la Generalitat Valenciana. En aquest apartat els cursos s'agrupen per àrees de coneixement, i així mateix es detallen els seminaris, els quals tenen estructura de curs.  
- Annex IV. Cursos convocats per la Universitat de València, Estudi General, dirigits al personal d'administració i serveis. En aquest apartat els cursos s'agrupen per àrees de coneixement.  
- Annex V. Cursos convocats per la Universitat Politècnica de València dirigits al personal d'administració i serveis.  
- Annex VI. Cursos convocats per la Universitat Jaume I de Castelló dirigits al personal d'administració i serveis.  
- Annex VII. Cursos convocats per la Universitat d'Alacant dirigits al personal d'administració i serveis.  
Tercer. Assistents  
Podrà participar en els cursos detallats en l'annex I, el personal docent no universitari adscrit a la Conselleria de Cultura, Educació i Ciència, independentment de la seua relació jurídica, sempre que reunesquen els requisits específics establerts, si escau, per a cada curs.  
Podrà participar en els cursos relacionats en l'annex II, el personal d'institucions sanitàries adscrit a la Conselleria de Sanitat i el personal sanitari de l'administració del Consell, independentment de la seua relació jurídica, sempre que reunesquen els requisits específics establerts, si escau, per a cada curs.  
Podrà participar en els cursos i seminaris relacionats en l'annex III, el personal al servei de l'administració del Consell i dels ens i organismes autònoms de la Generalitat Valenciana, independentment de la seua relació jurídica, sempre que reunesquen els requisits específics establerts, si escau, per a cada curs.  
Podrà participar en els cursos relacionats en l'annex IV, el personal d'administració i serveis de la Universitat de València, Estudi General, independentment de la seua relació jurídica, sempre que reunesquen els requisits específics establerts, si escau, per a cada curs.  
Podrà participar en els cursos relacionats en l'annex V, el personal d'administració i serveis de la Universitat Politècnica de València, independentment de la seua relació jurídica, sempre que reunesquen els requisits específics establerts, si escau, per a cada curs.  
Podrà participar en els cursos relacionats en l'annex VI, el personal d'administració i serveis de la Universitat Jaume I de Castelló, independentment de la seua relació jurídica, sempre que reunesquen els requisits específics establerts, si escau, per a cada curs.  
Podrà participar en els cursos relacionats en l'annex VII, el personal d'administració i serveis de la Universitat d'Alacant, independentment de la seua relació jurídica, sempre que reunisquen els requisits específics establerts, si escau, per a cada curs.  
Quart. Sol·licituds. Presentació i termini  
Les persones interessades hauran d'emplenar la seua sol·licitud de cursos conforme al model específic que figura en cadascun dels annexos anteriorment referits. Una vegada presentada, la persona interessada haurà de comunicar-ho al seu responsable immediat.  
Les sol·licituds seran presentades, directament per les persones interessades o mitjançant fax, en els llocs i fax que es detallen a continuació, o en qualsevol de les oficines i formes previstes en el art. 38 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, però en aquest últim cas s'hi haurà d' indicar clarament el organisme al qual es dirigeixen:  
- Respecte dels cursos convocats per la Direcció General de Ordenació i Innovació Educativa i Política Lingüística (annex I), en el lloc que s'assenyale en cadascuna de les accions formatives detallades en l'annex esmentat.  
- Respecte dels cursos convocats per l'IVESP (annex II), en la seu de l'IVESP (c/ Juan de Garay, núm. 21, -46119 València-) o en els fax 3869370-3869332.  
- Respecte dels cursos convocats per l'IVAP (annex III), en la seu de l'IVAP (c/ Museu núm. 3, -46602 València-) o en el fax 3866338.  
- Respecte dels cursos convocats per la Universitat de València (annex IV), en el Registre General (Serveis Centrals) -Edifici Albereda- (c/ Antiga Senda Senent núm. 11, -46710 València-) o en el fax 3934027.  
- Respecte dels cursos convocats per la Universitat Politècnica de València (annex V), en el Registre General d'aquesta -Edifici Rectorat- (Camí de Vera s/n -46760 València-) o en el fax 3877729.  
- Respecte dels cursos convocats per la Universitat Jaume I de Castelló (annex VI), en el Registre General d'aquesta (Campus de Penyeta Roja -12782 Castelló) o en el fax 345846.  
- Respecte de cursos convocats per la Universitat d'Alacant (Annex VII), en el Registre General d'aquesta (Campus Universitari de Sant Vicent, Ctra. de Sant Vicent s/n -03254 Alacant-).  
Les sol·licituds hauran de presentar-se en el termini de 20 dies hàbils comptats des de l'endemà de la publicació d'aquesta resolució en el DOGV, per als cursos convocats en els annexos II a VII, ambdós inclusivament.  
Respecte dels cursos convocats en l'annex I, les sol·licituds hauran de presentar-se:  
- en el termini de 20 dies hàbils comptats des de l'endemà de la publicació d'aquesta resolució en DOGV, per a aquells cursos la data d'inici dels quals siga anterior a l'1 d'octubre.  
- del 1 al 20 de setembre de 1997, per a aquells cursos que comencen a partir de l'1 d'octubre.  
Cinqué. Criteris de selecció  
Se atendran els criteris següents per ordre de prioritat:  
- Per a aquells cursos que tinguen requisits específics, es comprovarà que efectivament les persones interessades reuneixen aquests requisits.  
- Preferentment s'atendran les peticions d'aquells sol·licitants que no hagen realitzat un curs de similars característiques en els anys, 1995, 1996 i 1997.  
S'atendrà, així mateix, els qui no hagen realitzat cursos de formació contínua en els anys 1995 i 1996.  
- S'haurà d'equilibrar percentualment a la plantilla real la participació d'homes i dones en l'assistència als cursos de formació.  
- En cas d'empat entre sol·licitants, en aplicació dels anteriors criteris, s'atendrà el rigorós ordre d'entrada de les sol·licituds (dia/hora).  
Sisé. Admissió als cursos  
Als participants seleccionats els serà notificada personalment l'admissió amb la major antelació possible.  
La renúncia a participar-hi, una vegada seleccionats i notificats els assistents, s'haurà d'efectuar per escrit.  
Setè. Permisos  
Els cursos convocats en aquesta resolució són desplegament de l'Acord Administració-Sindicats per al període 1995-97, sobre Condicions de Treball en la Funció Pública, i del II Acord de Formació Contínua en les Administracions Públiques de 19 de desembre de 1996, per la qual cosa els responsables dels corresponents centres directius hauran de facilitar-hi l'assistència.  
Vuité. Expedició de certificats  
Als assistents els serà expedit per l'organisme convocant (Direcció General d'Ordenació i Innovació Educativa i Política Lingüística, IVESP, IVAP, o la universitat corresponent) certificat d'aprofitament, sempre que s'acredite l'assistència a un 85%, com a mínim, de la duració total del curs o seminari, si escau.  
L'assistència inferior al percentatge assenyalat, exclou de l'expedició de qualsevol certificat.  
Nové. Facultats dels organismes convocants  
Els organismes convocants estan facultats per a modificar la data de realització de qualsevol de les activitats formatives convocades, si hi haguera problemes organitzatius o tècnics que n'impediren la realització en el calendari previst, informant a la Comissió Paritària de Formació Continua de la Generalitat Valenciana.  
En el cas de no existir demanda suficient, els organismes convocants podran cancel·lar la realització d'aquelles accions formatives en les qual es produesca aquesta circumstància, per a això requeriran l'aprovació per part de la Comissió Paritària de Formació Contínua de la Generalitat Valenciana.  
València, 26 de juny de 1997.- El sotssecretari per a la Modernització de les Administracions Públiques: José Emilio Cervera Cardona.